text: Nu strammer det til i Counter-Strike Mesterskabet 
  14 marts 2017 kl. 10.53
  Nu er der fire hold tilbage i TV SYDs mesterskabsturnering i Counter-Strike for efterskoler med e-sport på programmet.
  
  Nu er der fire hold tilbage i TV SYDs Counter-Strike Mesterskab. I aftes vandt Højer Designefterskole den sidste kvartfinale, og onsdag skal de møde Sydvestjyllands Efterskole i den første semifinale.
  Den anden semifinale spilles mandag den 20. marts imellem Frøslevlejrens Efterskole og Øse Efterskole.
  Den store finalekamp afvikles søndag den 2. april. Den bliver kommenteret af den internationalt anerkendte kommentator Anders Blume, som for første gang i fire år kommenterer sporten på dansk. Den anden kommentator er Niels ”rizc” Topp, der er anerkendt som en af Danmarks mest rutinerede. 
  Kampene kan følges på TV SYD+ og på twitch.tv/tv_syd
  
  